
Ĉi tiu revuo estas tute neŭtrala rilate politikajn aferojn. La apero de flagoj kaj simboloj 
en la revuo tute ne montras apogon aŭ rifuzon al la ideoj, ŝtatoj, regionoj aŭ asocioj de ili 
reprezentantaj. La sola apogo de nia revuo rilatas al la Internacia Deklaro de Homaj 
Rajtoj kaj al la adopto de la intemacia lingvo Esperanto kiel komunikilo por la tuta 
homaro. 



VENTO, veksilologia revuo en esperanto 

Dividu kaj regu! 

La sama deveno de la flagoj de 
Irlando, Barato kaj Kipro 

Jose M. Rodriguez (Hispanio) 

Laŭdire unu el la unuaj politikistoj kiuj sekvis la sentencon 
“Dividu kaj regu ! ’’ estis Julio Cezaro. Pere de ĉi tiu politika strategio, 
reganto dividas kaj disigas teritoriojn laŭ malsimilaj grupoj tie jam 
ekzistantaj kaj samtempe, li provokas malakordojn kaj disputojn inter 
ili, kun la celo malebligi komunan agadon de la tuta enloĝantaro 
kontraŭ tiu reganto. Kiel dirite, ĉi tiun sentencon efektivigis inter aliaj 
Julio Cezaro, tiel la romia imperio sukcese kontrolis popolojn kaj 
teritoriojn. 

Tamen, ĉi tiu politika agad-sistemo ne nur estis plenumita de 
antikvaj imperioj, ankaŭ okaze de la koloniismo de la 19-a kaj 20-a 
jarcentoj aliaj imperioj, kiel tiu brita, sekvis laŭvorte tiun sentencon, 
ekzemple en la hinda subkontinento. Konkrete, britoj starigis limojn 
inter malsimilaj regitaj popoloj kaj sociaj grupoj, li samtempe 
favorigis disputojn inter ili, ĉefe el la lingva, religia kaj kultura 
vidpunkto. Ĉi tiuj disputoj daŭriĝis post la sendependiĝo de la 
teritorioj kaj ili ofte estis kaŭzoj de militoj en la naskiĝantaj ŝtatoj. 

Ĉi tiu sentenco “Dividu kaj regu ! ’’ videblas ankaŭ sur la flagoj 
de kelkaj landoj antaŭe koloniitaj, jes ja. Ni vidu hodiaŭ tri 
okulfrapajn ekzemplojn en aliaj tri flagoj, pri kiuj ni eble eĉ povus 
aserti, ke ili havas saman originon. Temas pri la standardoj de Irlando, 
Barato (ankaŭ konata kiel Hinda Unio) kaj Kipro. 

La Irlanda flago. 

La nuntempa irlanda flago aperis en la jaro 1848. Ĝi estis 
donaco al Thomas Francis Meagher (1823-1867) de francaj virinoj 
kiuj simpatiis al la ideo pri libera Irlando. La franca origino de la 
irlanda flago klarigas la ekziston de tri vertikalaj strioj sur la standardo. 
Meagher, irlanda patrioto, uzis ĝin okaze de la ribelo de la Juna 
Irlando, kiu okazis en 1848. Li sciigis pri la jena signifo de la koloroj 
de la flago: 

“La blanka koloro en la centra parto de la flago signifas daŭran pacon 
inter la verda kaj la oranĝa koloroj. ” La verda strio reprezentas la 
katolikajn irlandanojn kaj tiu oranĝa la protestantajn irlandanojn, kiu 
laŭ deziro de la irlanda patrioto, ĉiuj ili povus flirtigi la standardon per 
heroa kaj sindonema frateco. 



Irlanda flago, flirtigita unuafoje la 7-an de marto 1848. 
Oficiala standardo de Mando post 1922 


La verda koloro jam estis uzata en la jaro 1642, tiam irlanda 
soldato Owen Roe 0’Neill (1585 - 1649) kreis unu el la unuaj irlandaj 
flagoj. Temis pri verda standardo sur kiu li aldonis la tradician 
irlandan blazonon reprezentanta harpon, tamen ĉi tiu flago neniam 
estis oficiala, kvankam ja uzata okaze de la ribelo de la Society of 
United Irishmen en la jaro 1798, kiu celis la fondiĝon de respubliko en 
la irlanda insulo. 

Flago de Owen Roe 0’Neill, flirtigita de la irlandaj 
patriotoj en la ribelo de la jaro 1798 


Alia pruvo de la graveco de la verda koloro por la irlandaj 
naciistoj, estas la flago flirtigita dum la Paska Ribelo de la jaro 1916. 
Jen ĝi: 


lK15h 

Repuljlic 


Kaj kio pri la alia irlanda komunumo reprezentata de la oranĝa 
koloro? Nu, la oranĝa vertikala dekstra strio de la irlanda flago 
reprezentas la protestantan popolon de Irlando, ĉefe loĝanta en la 
nordo de la insulo, parolanta plejmulte la anglan lingvon kaj historie 
favora al la integriĝo de la insulo en la Brita Imperio. La oranĝa estas 

la koloro de la reĝo Vilhelmo de Orange, brita reĝo, naskiĝinta en 
Nederlando -do, jen la origino de la oranĝa koloro- kiu luktis kontraŭ 
la katolikoj kaj favorigis la unuigon de Irlando al la brita regnolando. 



Flago de la Oranĝ-ordeno, fondita en la jaro 1795 por defendi la civilajn kaj religiajn 
privilegiojn, kiujn la reĝo Vilhelmo la 3-a koncesiis al la irlandaj protestantoj post 
batalo ĉe Bojno (Irlando) kontraŭ la katolika angla reĝo Jakobo la 2-a. 


Do, koloniismo favorigis la ekziston de du komunumoj en la 
irlanda insulo, kun malsimilaj religioj, lingvoj kaj privilegioj, 
reprezentataj de la koloroj verda kaj oranĝa. Temis pri du komunumoj 
kiuj luktis inter si dum jareentoj. La naskiĝo de Irlando kiel respubliko 
en la jaro 1921 sopiris la defmitivan paeon inter ambaŭ komunumoj, 
do, blanka strio troviĝas sur la centra parto de la flago kun la deziro 
meti daŭran pacon sur ambaŭ popoloj. Ĉu tiuj pac-deziroj realiĝis? 
Nu, ni ĉiuj konas la terurajn okazintaĵojn kiujn travivis Irlando ĝis la, 
espereble, definitiva paco subskribita okaze de la akordo de la Paska 
Vendredo de la jaro 1998. 


VENTO, veksilologia revuo en esperanto 


La Barata flago. 

La nomo Barato havas la saman signifon kiel Hinda Unio kaj 
ĝi estas preferata por la tiea esperantistaro por nomi tiun grandegan 
landon, kiu apartenis al la Brita Imperio ĝis la jaro 1947. Post la 15-a 
jarcento la hinda subkontinento estis la celo de kelkaj eŭropaj 
imperioj, ĉefe la portugala, la franca, la nederlanda kaj la brita, eĉ 
Danio establis tie komercajn setlejojn. Post akordo subskribita kun 
Francio, Britio trovis liberan vojon en tiu subkontinento, tiel, meze de 
la 19-a jarcento la tuta teritorio jam apartenis al la brita imperio. La 
kolonianta povo favorigis la malakordojn inter hindaj princoj por 
malfaciligi ilian komunan agadon kontraŭ la metropolo. Same, okaze 
de la lukto por la sendependiĝo de la teritorio aperis organizoj kiuj 
luktis favore al tio, tamen bazitaj sur la socia kaj religia deveno de la 
enloĝantoj, tio estas hindoj aŭ islamanoj. Kvankam multaj aktivistoj 
sopiris la sendependiĝon de unusola nova ŝtato, fme fondiĝis Barato, 
kie la hindoj estas la plejmulto, kaj Pakistano, la ŝtato por la islamanoj 
en la hinda subkontinento. Do, la unuiĝo de ambaŭ komunumoj 
troviĝantaj ĉe la hinda subkontinento (hindoj kaj islamanoj) aperis sur 
la unuaj standardoj de la liberiga barata movado. 

En la jaro 1905 la Vicreĝo de Hindio, Lord Curzon, anoncis la 
dispartigon de Bengalio, ĉe la orienta parto de la kolonio, kiu celis 
separi la islamajn orientajn areojn el hinduismaj okcidentaj areoj. 
Hinduoj koleriĝis pro tio, temis pri evidenta ekzemplo de la politiko 
“Dividu kaj regu”. Konsekvence hinduoj kaj islamanoj formis siajn 
proprajn naciajn organizojn, tamen ekzistis ankaŭ komuna senco 
daŭrigi politikan projekton pri unuigita Barato. Pruvo pri ti sopiro 
estis la kreo de la tiel nomata “Flago de Kalkato”, kiu proteste al tiu 
projektita divido de la kolonio, sur la flago aperis kune la suno kaj la 
kreskanta luno, simboloj de la hinduoj kaj la islamanoj. 

Maldekstren la unua versio de la tiel nomata “Flago de Kolkato”. Supre aperas tiom da 
steloj kiel provincoj de la Hinda Imperio; meze la devizo “Ho, Patrino, mi salutas Vin!”. 
Sube, la religiaj simboloj de la ĉefaj komunumoj de Barato; la suno kaj la kreskanta 
luno, ambaŭ unuigitaj sur la sama pozicio. Dekstren, la dua versio de la flago, kiu 
nuntempe estas la flago de la urbo Kolkato, la steloj estas anstataŭigitaj de lotusaj floroj. 


Dezirojn unuigi pace ĉiujn komunumojn ene de sama teritorio 
sopiris eĉ tiuj kiuj ne luktis favore al la sendependiĝo de la kolonio, 
tiel la “Ligo por la Mem-registaro de la tuta Hindio”, kiu nur celis 
atingi aŭtonomion ene de la Brita Imperio por Hindio, prezentis en la 
jaro 1917 flagon kie aperis kune islamaj kaj hinduaj elementoj, tiel 
kreskanta luno kaj la konstelacio de Granda Ursino, konata en Hindio 
kiel “La Sep Saĝuloj”. 











VENTO, veksilologia revuo en esperanto 

En la jaro 1916 du barataj patriotoj, Umbar Sobani kaj 
Bomanji kreis la Komitaton por la Nacia Barata Flago. Ili dezajnis 
kelkajn projektojn, kelkaj el ili ne akceptitaj de Mahatma Gandhi, la 
animo de la deziroj pri sendependiĝo de Barato, pro la fakto, ke la 
koloroj ne reprezentis ĉiujn religiojn, do ĉiujn komunumojn de Barato. 
Denove, oni komprenas, ke la sopirata nacia flago de sendependiĝa 
Barato devus elstarigi kaj proklami la konkordon ene de kiu devus vivi 
ĉiuj barataj komunumoj. 





Kelkaj flagoj proponitaj al la Komitato por la Nacia Barata Flago jam inkluzivis la ŝpin- 
maŝinon proponitan de Gandhi kiel nacia simbolo. Maldekstren la koloroj reprezentas la 
ĉefajn religiojn de Barato, dekstren la ŝafran-koloro nur omaĝas la hindan popolon, ĝi 
estas bazita sur la soveta flago. 


Post kelkaj proponoj la Barata Kongreso aprobis en la jaro 
1931 la trikoloran nacian flagon, kun tri strioj: ŝafran-kolora, blanka 
kaj verda. Meze de la flago, sur la blanka strio aperis unuamomente 
ŝpin-maŝino, laŭ propono de Gandhi. 



















veksilologia revuo en esperanto, VENTO 


La aŭtoro de la projekto estis Pingali VerLkayya (1876 - 1963). 
Kelkajn klarigojn oni diskonigis por kompreni la signifon de la 
koloroj, inter ili, ke la ŝafran-koloro reprezentas la kuraĝon, la blanka 
koloro la pacon kaj tiu verda la fidon. Tamen, reale, la supra strio 
ŝafran-koloro reprezentas la hindan komunumon, la verda strio la 
islaman popolon, ambaŭ kiel ĉefaj komunumoj de la sopirata Barata 
Unio, kaj meze la blanka koloro montras la dezirojn pri paco inter 
ambaŭ popoloj. Meze la ŝpin-maŝino proponita de Mahatma Gandhi 
reprezentas la laboremon de la nova lando. 

Denove, oni povas vidi, ke la nacia flago proponita elstarigas 
la konkordon kaj la pac-dezirojn inter du popoloj dividitaj pro la 
koloniismo. Fine, en lajaro 1947, okaze de la sendependiĝo de Barato, 
la adoptita flago estis tute simila al tiu aprobita en la jaro 1931, 
kvankam oni anstataŭis la ŝpin-maŝinon per 24-a pinta marblua rado, 
prenita de kolona kapitelo de la imperiestro Aŝoko. 





La Kipra flago. 

Kipro estas mediteranea insulo tre proksima al Turkio. Post la 
milito inter Rusio kaj Turkio en la jaro 1878 britoj okupis la insulon 
kaj deklaris la teritorion kiel britan protektoraton. Verdire la insulo 
estis strategie grava por defendi la Suezan Kanalon, konstruita meze 
de la 19-a jarcento. 

En la jaro 1914, kiam Turkio decidis lukti favore al Germanio^^ 
dum la unua mond-milito, do malamike al Britio, la insulo Kipro estis 
aneksata oficiale al la Brita Imperio. Tiu statuso trovis konfirmon 
okaze de internaciaj akordoj aprobitaj en la jaroj 1920 kaj 1923, post 
la granda milito. En la insulo 75 % el la enloĝantaro estis grek-devena 
kiuj sopiris unuiĝi al Grekio, la cetera 25 % estis turk-devena, kiuj 
preferis dividi la insulon kaj eviti ĉi tiel esti minoritato en onta Kipro 
unuigita al Grekio aŭ eĉ en sendependa lando, se fmfine la insulo 
atingus sendependiĝon. 

En la jaro 1958 la brita premiero Harold Wilson proponis dividi 
la insulon laŭ tiuj du komunumoj: greka kaj turka, tamen la ĉefa 
reprezentanto de la greka enloĝantaro de Kipro, la ĉefepiskopo 
Makarios la 3-a rezignis peti la unuiĝon al Grekio, kondiĉe ke la onta 
sendependiĝo estu de la tuta insulo kaj ne de du ŝtatoj ĉe dividita 
teritorio. Rilate la flagon, ĝi estis selektita de la Prezidanto 
ĉefepiskopo Makarios en la jaro 1960 laŭ propono de turk-devena 
instruisto. La flago de la nova ŝtato reprezentas pacajn dezirojn inter 
du malsimilaj, kaj ofte, militemaj komunumoj. Ene de ĝi aperas flava 
mapo de la insulo mem super du verdaj oliv-branĉoj, reprezentantaj la 
dezirojn de la du komunumoj loĝi pace en komuna insulo. La flago 
evitas la aperon de religiaj simboloj de la komunumoj (kreskanta luno 
aŭ kruco) kaj same oni ne uzis la bluan aŭ la ruĝan kolorojn, simboloj 
de la greka kaj de la turka komunumoj respektive. 

Ĉu tiuj pac-deziroj realiĝis post la sendependiĝo? Bedaŭrinde 
ne. La konstitucio de la nova ŝtato agnoskis rajtojn al ambaŭ 
komunumoj, ekzemple la prezidantecon devus okupi grek-devena 
kipro, tamen la vicprezidanto ĉiam devus esti turk-devena. En la jaro 
1963 la Prezidento Makarios decidis nuligi ĉi tiujn kaj aliajn rajtojn de 
la turkoj en Kipro kaj tio favorigis la disputojn inter ambaŭ 
komunumoj, kun la danĝero favorigi la militan intervenon de Grekio 
kaj/aŭ Turkio. Fine en la jaro 1964 UN-blukaskuloj alvenis en la 
insulon por garantii la pacon inter turkoj kaj grekoj en Kipro. 

Okaze de la dezajno de la sekvantaj flagoj oni uzas nigran konturon porfaciligi la vidon de 
la flagojn, tamen tiuj nigraj eksteraj linioj tute ne aperas sur laflagoj. 




Flago de Kipro inter la jaroj 1960 kaj 2006 



Flago de Kipro post la jaro 2006 

Malgraŭ la deziroj flirtigitaj de la flago, la paco ne alvenis po^ 
ambaŭ komunumoj. Tiel, en la jaro 1974 la greka registaro favorigis 
puĉon en Kipro kiu deponis la legitiman registaron kaj proklamis la 
“Grekan Respublikon de Kipro”. Reage, Turkio invadis kaj okupis 
milite la nordan trionon de la insulo kaj tie oni proklamis la Turkan 
Respublikon de Norda Kipro, ŝtato fakte agnoskata nur de Turkio kaj 
de la Organizaĵo de la Islama Konferenco. Malgraŭ la deziroj 
esprimitaj de la unua kipra flago, nuntempe Kipro estas dividita insulo. 



Flago de la mem-proklamita Turka Respubliko de Norda Kipro. La 
koloro ruĝa kaj la religia simbolo sendube montras, ke ĝi reprezentas 
nur unu el la komunumoj de la insulo. 


Ni deziras krei kaj oficialigi la veksilologian movadon 
en Esperantio. Ĉu vi deziras kunlabori kaj ĉefroli en 
ĉi tiu projekto ? Se jes, legu atente nian agad-planon 
[paĝo 36-a] Ni kalkulas je Vi! 










Flagoj de Islando 

Alejandro Burgos Escalante (Hispanio) 


En la nordo de Eŭropo troviĝas la insulo Islando, kie nia granda 
verkisto Baldur Ragnarsson naskiĝis. Tamen ni ne parolu pri 
literaturo, sed pri flagoj! 


PASINTECE 


La flago de Islando ne ĉiam estis la sama. Tiel, dum la tiel 
nomata Islanda Komunumo {Pjodveldid Island), la flago estis jena (fakte, 
la unua flago de Islando; ĉ. 930 - 1262): 


Poste, estis unuiĝoj inter Islando kaj aliaj nordaj regnoj 
(Norvegio, ekz.). Unu el la plej gravaj okazaĵoj en la historio de la 
lando estis la unuiĝo de Islando kaj Danio. Antaŭ la 1-a de decembro 
de la jaro 1918, Islando ne havis praktike suverenecon. La 1-an de 
decembro de 1918, Islando iĝis la Regno de Islando, kiu ankoraŭ estis 
parto de de la Regno de Danio. La reĝo de Islando, kompreneble, estis 
la reĝo de Danio. La tiamaj flagoj estis jenaj (bonvolu esti atenta pri la 
koloroj!): 

Civila flago 


Ŝtata kaj milita flago 



Flago de la regento de Islando j 

^ ^ Standardo de la Rego de Islando 

NUNTEMPE 


La nuna Islando havas kelkajn flagojn. Mi ne diris, ke oni 
observu bonege la kolorojn de la flago vane. Vidu la nunajn flagojn de 
Islando (kaj la diferencojn kun la antaŭaj): 



Civila flago 


Ŝtata kaj milita flago 

- La ŝtata kaj milita flago estas uzataj de la Islanda Sistemo de 

_ Aer-defendo (Isle nska Loftvarnarkerfid), la Islanda Marborda Patrolo 


{Landhelgisgcesla Islands) kaj de la Islanda Trupo de respondo en 
krizaj situaeioj (Islenska Fridargceslan). Aldone, tian flago oni povas 
trovi ĉe ambasadejoj. 


En kelkaj landoj, la prezidanto havas ankaŭ propran flagon. En 
Islando, la prezidanto havas flagon kun la ŝildo de la lando: 



Flago de la prezidanto de Islando 


Oh! Kiom da flagoj! Sed tio, ne estas ĉio! Eĉ la islanda dogano 
havas flagon: ĝi estas esenee la ŝtata flago kun T {Tollstjdri, en la 
islanda): 



En la leĝo pri la flago de Islando, oni dekretas, ke la flago flirtu 
en ĉiuj ofieialaj konstruaĵoj en jenaj tagoj: la naskiĝtago de la 
prezidanto de Islando, la Novjara Tago, Granda Vendredo, Pasko, la 

unua tago de la somero, la 1-a de majo, Pentekosto, la Tago de la 
maristoj, la Islando-Tago, la Tago de la islanda lingvo, la 1-a de 
decembro kaj en Kristnasko. Pli da detaloj kaj nuancoj troviĝas en la 
paĝo (angle): https://www.govemment.is/topics/govemance-and- 
national-symbols/icelandic-national-flag/ 

ALIAJ FLAGOJ 

Tra la lando diversaj flagoj flirtis, malgraŭ tio, ke ili ne estis 
oficialaj: 



Flago uzita de la sendependenca movado de Islando 
dumla 19-ajarcento 



Flago proponita en la Flaga Komitato (1913) 

Flago uzita de la respublikisma movado; kurioza 
en la Flaga Komitato (1913), oni ĝin malakceptis 
pro ĝia simileco al la flago de Svedio. 






\m 




Ĉu gravas kie vi loĝas? Tute ne! 


Bv. uzi maskon kiam vi renkontos kun ne-oftaj 
apuduloj kaj ne alproksimiĝu malpli ol 1,5 metroj. 
Ni evitu koronvirusajn infektiĝojn 

Flagoj kun ses koloroj 




Cristina Bollini (Italio) 


Hodiaŭ estas pli ol 260 ŝtatoj kiuj havas propran flagon. Multaj 
flagoj ne havas emblemojn kaj entenas du aŭ tri kolorojn. Estas aliaj 
flagoj kun komplikaj blazonoj (ekz. Moldavio, Meksiko, ktp.) sed 
estas nur du flagoj kiuj havas ses kolorojn kaj neniun blazonon. 
Ambaŭ landoj troviĝas en Afriko, Sud-Afriko kaj Sud-Sudano. Jen la 
du flagoj: 




Sudafrika flago 


Sud-sudana flago 


La samaj koloroj estas nigro, ruĝo, verdo, flavo kaj blanko. En 
la flago de Sud-Afriko estas la bluo, sed en la flago de Sud-Sudano 
estas lazuro (pli milda nuanco de bluo). Ĉu samaj koloroj kaj samaj 
signifoj? Ne. 

En la flago de Sud-Afriko, desegnita de Frederick Brovvnell, la 
koloroj reprezentas ĉiujn etnojn kaj ĉiujn politikajn partiojn de la 
lando. Nigro, flavo kaj verdo estis la koloroj de la “African National 
Congress” (partio de Nelson Mandela). Blanko, bluo kaj verdo 
reprezentas la afrikanerojn (kiuj havas nederlandajn originojn; fakte la 
boera flago havis la samajn kolorojn). La partio de la libereco Inkatha 

de la Zuluoj estas memorigata per la koloroj nigro, verdo, flavo, ruĝo 
kaj blanko. La popoloj de Trasnvaal retrovis blankon, bluon kaj ruĝon. 
La formo de Y rilatas al la ideo de unueco kaj harmonio post jaroj da 
bataloj. 

En la flago de Sud-Sudano la koloroj estas tiuj de la Sudana 
armeo de Popola Liberigo, partio kiu gvidis la landon ĝis la 
sendependeco. Bluo kaj flavo reprezentas la akvon de la rivero Nilo 
kaj la esperon en la progreso, kiun portos la estonto al la lando finfine 
unuigita kaj pacigita. La nigro estas la popolo de Sud-Sudano, la 
blanko la paco, la ruĝo reprezentas la sangon elverŝitan por akiri ĝin. 
Verdo simbolas la grundon kaj la vegetadon de la lando. 



De nia kunlaborantino CRISTINA BOLLINI ĵus aperis 
“LE BANDIERE. TUTTII COLORIDEL MONDO’\ 
(La flagoj. La tutaj koloroj de la mondo) 15 €. Vizitu: 

https://www.mondadoristore.it/bandiere-Tutti-colori- 
mondo-Cristina-Bollini/eai978882786438/ 

Lastaj informoj pri Flagoj 



Ĉu nova flago por Misisipio ? 


La ĉambro de deputitoj de la usona ŝtato Misisipo aprobis, fine de la 
monato junio, kun 85 voĉoj poraj kaj 34 kontraŭaj, rezolucion kiu 
celas ekigi la proceduron por modifi la flagon de la ŝtato. La nuntempa 
flago estis dezajnata en la jaro 1894 kaj ene de ĝi aperas la flagon de 
la Konfederaciitaj ŝtatoj de Ameriko, nacio kiu kreiĝis el la sudaj ŝtatoj 
de Usono kiuj secesiis el la Unio kaj ekzistis ĝis sia malvenko en la 
Usona Enlanda Milito (1861-1865). Dum la ekizsto de la 
Konfederaciitaj ŝtatoj de Ameriko la sklaveco estis laŭleĝa, certe ene 
de tiu efemera lando loĝis pli ol 3 milionoj da sklavoj. La iniciato por 
modifi la flagon de la ŝtato rapidiĝis konsekvence de la 
kontraŭrasismaj surstrataj protestoj kiuj aperis post la murdo de 
George Floyd la pasintan 25an de majo okaze de polica aresto. 



Nuntempa flago de Misisipio. 


Ĉu la venonta ? 






veksilologia revuo en esperanto, VENTO 



La Hispana Supera Kortumo ĵus juĝis, ke la publikaj administracioj 
devas esti tute neŭtralaj rilate la uzon de flagoj, tio estas, ĉe la 
administraciejo devas flirti tiuj flagoj de la teritorio, ekzemple eŭropa, 
hispana, komunuma, municipa..., sed tute ne tiuj flagoj kiuj ne estas 
oficialaj, eĉ se tiu flirtado estas efemera. Tiu juĝo nuligas la decidon 
de la LFrbodomo de Sankta Kruco de Tenerife, en la kanaria insularo 
kiu aprobis la flirtigon de la sendependa movado de la insularo. Laŭ 
la municipaj aŭtoritatuloj temis pri simbolo de la kanaria popolo, 
tamen la supera kortumo juĝis, ke ne temas pri oflciala flago, do ĝi ne 
reprezentas la popolon. En Hispanio estas tre ofte flirtigi flagojn en 
urbodomoj aŭ en administraciaj konstruaĵoj por memori specialajn 
okazintaĵojn aŭ eĉ por festi sportajn triumfojn, tamen jam tio ne estos 
ebla laŭ laĵusa sentenco de la Supera Kortumo. 


r 



GLAT-a flago ĉe la urbodomo de la urbo Kadizo (sude de Hispanio) apud la 
flagoj de Hispanio, Andaluzio kaj la urbo Kadizo mem. Laŭ laĵusa juĝo de 
la Hispana Supera Kortumo jam ne estos eble flirtigi ne-ofieialajn flagojn ĉe 
oficialaj konstruaĵoj. 

Sud-Koreio protestas kontraŭ la ebla uzo de la japanal 
flago kun sun-radio.j dum la olimpiaJludajT^^^^^B 


La sud-korea registaro petis al la olimpika internacia komitato 
malpermesi la uzon de la japana flago de la “Naskiĝanta suno”, sub la 
aserto, ke ĉi tiu flago memorigas la teruraĵojn faritaj de la japanaj 
koloniistoj antaŭ kaj dum la dua mond-milito. Tiu flago egalas al la 
japana standardo, tamen el la ruĝa cirklo eliras 16 ruĝaj radioj. Ĉi tiu 
flago estas uzata de la naciisma japana movado kaj laŭ la sud-korea 
registaro ĝi povas esti komparita al la flago de la nazia germanio kun 
la svastika kruco. Laŭ la sud-koreaj aŭtoritatuloj, se la svastiko 
memorigas al eŭropanoj la teruraĵojn de la nazia reĝimo, same tiu 
japana flago kun la 16 ruĝaj radioj ankaŭ provokas historian doloron 
al sud-koreanoj. La afero estas ke la uzado de tiu flago ne estas 
malpermesita en Japano do ili povas esti uzataj de la publiko en la 
olimpika stadiono. Laŭ aserto de la organizantoj de la Tokia olimpikaj 
ludoj la uzo de tiu flago ne havas en Japanio politikan signifon, kaj ĝi 
estas tute permesita. 

V La foti 


La fotografaĵo de niaj legantoj 


Ĉi-numere la fotografaĵo reale ne temas pri flago, tamen ĝi estas ege 
interesa, ĉar la perspektivo kaj la hazardo unuiĝas por vidigi nian 
Esperanto-flagon tie kie, reale, eĉ troviĝas neniu flago, nur fmjara sur- 
strata ornamaĵo super verda ŝtofo. Fotis nia franca samideano Frederic 
Neyret komence de laĵaro 2019 en la ĉefa strato de la kvartalo Triana 
en la urbo Las Palmas, kanaria insularo (Hispanio). 

La flagoj de 


la maro 




Cristina Bollini (Italio) 


Homo ĉiam trakuras la maron. Ankaŭ en la maro estas grava 
afero komuniki, interŝanĝi mesaĝojn. Sed, kiel establi komunikojn 
kiam ofte la ŝipanaroj venas de multaj nacioj kaj ili parolas diversajn 
lingvojn? 


Krom Esperanto, estas alia internacia lingvo: la lingvo de la 
flagoj. Ĉi tiu lingvo nomiĝas “Intemacia Kodo de la Maraj Signaloj” 
kaj konsistas el 40 elementoj, do el 40 malsamaj signalflagoj. 26 estas 
la literoj, 10 estas numeroj, 3 estas “ripetiloj”, kaj unu estas speciala 
flago nomata “inteligento”. 

Literoj kaj numeroj ankaŭ havas fonetikan utiligon en la angla 
lingvo.La “ripetiloj” estas uzataj por ripeti la lastan literon aŭ la lastan 
komunikon. La flago “inteligento” devas esti duonhisita kiam oni 
ricevas mesaĝon, antaŭe hisi la respondon. Kiam la ŝipo komencas aŭ 
finas konversacion, devas hisi la flagon “inteligento”. Kiam la flago 
“inteligento” estas lokata inter la numeroj, ĝi signifas punkton (.) aŭ 
komon (,). 


La flagoj povas esti hisataj en gmpoj (ĝis 4 elementoj) kaj 
devas esti legataj de supre al sube. Kiam oni hisas plurajn grupojn, ili 
devas esti preterdistancitaj je almenaŭ 2 metrojn. Kutime la signaladoj 
limigas sin je unu aŭ du literoj, sed ankaŭ eblas sendi kompletajn 
frazojn. 


Jen la signifoj de la kvardek signaloj 

Numeroj 





4 (kvar) 



5 (kvin) 


6 (ses) 


7(sep) 


8(ol0 


9 (naŭ) 


Inteligento kaj ripetiloj 


III 

> 


— 

Inteligento 

lan Ripetilo 

2an Ripetilo 

3an Ripetilo 


Literoj 


1 

A-AHa 

B - Bravo 

B 

C- Charlie 

B 

D - Delta 

E - Echo 

♦ 

F - FoKtrot 

ID 

G-Golf 

1 

H - Hotel 

• 

1 - India 

□ 

J -Juliet 

J 

K - Kilo 

L- Lima 

M - Mike 

N- Novertiber 

IH 

O - Oscar 

□ 

P- Papa 

Cl- Quebec 

n 

R Romeo 

■ 

S -Sierra 

□ 

T-Tango 

U -Uniform 

X 

V- Victor 

□ 

W - Wiskev 

ffi 

X-X-ray 

Y-Vankee 

U 

Z-Zulu 

Unuopa flago (litero) 

A: skfandistro (aŭ subakva naĝisto) mergiĝinta. Antaŭeniru malrapide 
kaj malproksime 
B: danĝera ŝarĝo 
C: jen (aserta) 

D: restu distance 

E: mi albordiĝas triborde 

F: la ŝipo averias, bonvulo komuniku kun me 

G: mi bezonas piloton. (Sur la fiŝkapta-boato: mi levas reton) 

H: mi havas piloton ŝipe 
I: la ŝipo antaŭeneras maldekstre 
J: brulo ŝipe aŭ danĝera likado 
K: la ŝipo bezonas komuniki 

L: ĉe la marbordo: haltu tujtuje vian ŝippn - ĉe la marhaveno: ŝipo en 
kvaranteno 

M: la ŝipo estas senmova 
N: ne (negativa) 

O: homo enmare 

P: ĉe la marbordo: albordiĝu tuj, la ŝipo estas ekveturonta; dum la 
navigado: lumigiloj estingitaj aŭ miskfunkciantaj. (Sur la fiŝkapta- 
boato: la ŝipo havas grundigitajn retojn) 

Q: la ŝipo havas la sanitarajn kondicojn kaj petas rajtigo antaŭenriri 
R: ĉe la marbordo sur militaj ŝipoj: la ŝipo antaŭeniras sur ŝia raŭto, vi 
povas preterpasi min 
S: la ŝipo retroiras 

T: restu malproksime. La ŝipo fiŝkaptas kun alia barko 

U: vi iras renkonte al danĝero 

V: la ŝipo postulas helpon 

W: la ŝipo postulas kuracistan helpon 

X: haltigu operaciojn 

Y: la ŝipo havas erpantan ankron aŭ la ŝipo transportas poŝton 

Z: la ŝipo bezonas trenŝipon. (Sur la fiŝkapta-boato: la ŝipo enakvigas 

la retojn) 

Paro da flagoj 

AC - Mi elŝipiĝas 
AN - Mi bezonas kuraciston 
BR - Mi bezonas helikopteron 
CD - Mi petas tujan helpon 
DV - Mi drivas 

EF - SOS aŭ MAYDAY nuligitaj 
FA - Bonvulo, donu al mi mian pozicion 
GW - Homo enmare! 

JL - Vi riskas sursabliĝi 

LO - Mia posizio estas malĝusta (kiam hisata sur lumŝipo) 

NC - Mi estas en danĝero, petas helpon 
PD - Viaj navigadlumoj ne estas videblaj 
PP - Restu distance 
QD - Mi daŭrigas rekte 

QQ - Mi petas sanitaran rajtigon aŭ mi petas liberspacon antaŭ mi 

QT - Mi albordiĝas maldekstre 

QU - Firmiĝo malpermesita 

QX - Mi petas permeson firmiĝi min 

RU - Restu distance, mi malfacile manovras 

SO - Haltu tujtuje 

UM - Haveno fermita 

UP - Mi petas urĝe permeson eniri al haveno, mi havas urĝan beznon 
sur la ŝipon 

YU - Mi komunikos per “Signala Intemacia Kodo” 

ZL - Mi ne komprenas vian signalon 


Krom la signalaj flagoj, en ĉiuj barkoj ĉiam ĉeestus 

Nacia flago 

La nacia flago estas la flago de la propra lando; ĝi devas esti la plej 
granda kaj hisata ĉiumatene, por indiki ke ekzistas agado ene de la 

ŝipo, okaze de la subsuniro la flago estas malaltigita, eĉ se sur la ŝipo^^ 
ankoraŭ oni agadas. 


Afabla flago 

Ĉi tiu flago identigas la akvojn en kiuj la boato nun navigas, se ili ne 
estas la teritoriaj de propra lando. Gi ne estas deviga. 

Flago de rigisto 

Gi estas la flago de rigisto (aŭ posedanto) de la boato; ĝi povas esti 
libere elektita kaj desegnita, sed ne devas esti simila al aliaj komune 
uzataj flagoj. La flago povas esti uzata nur kiam la ŝipestro (rigisto) 
estas surŝipe. Tamen, se surŝipe estas kapitanoj kun pli granda rango 
aŭ iun ajn aŭtoritato, devas esti levita la flago de la plej altranga 
persono. 


Socia signalflageto 

Identigas la velklubon al kiu ĝi apartenas kaj povas resti hisata eĉ 
vespere. 

Okaze de la festotagoj oni povas “festomami ŝipon per flagoj” 
utiligante ĉiuj flagoj de la Intemacia Signala Kodo (tiu nomiĝas 
“Granda Pavezo”). La flagoj devas esti hisataj de pmo ĝis poŭpo, 
pasante tra ĉiuj mastoj, kune kun la nacia flago. Ĉiuj flagoj devas esti 
malaltigitaj post la nacia flago.Se la boato ne havas la kompletan aron 
da flagoj, devas hisi la “Malgrandan Pavezon”, kiu estas la sola nacia 
flago hisita, ĉi-kaze, sur la ĉefmasto. 

ESPERANTO 

Uzo de la Esperanto-flago dum ^ 
funebraj ceremonioj 

Jose M. Rodriguez (Hispanio) 

Ĉiu ŝtato, ĉiu flago havas sian propran protokolon por omaĝi 
elstarajn forpasintojn. Kompreneble Esperantio estas nek nacio, nek 
ŝtato, tamen ni havas propran flagon kaj pro tio, oni devas difini 
kiamaniere uzi ĝin korekte okaze de funebraj ceremonioj. 

1. Kiam oni uzas la Esperanto-flagon por kovri ĉerkon, la blanka 
kvadrato devas okupi la lokon sur la ĉerko kie troviĝas la kapo. Supra 
pinto de la stelo devas esti sur la maldekstra ŝultro de la kadavro, tio 
estas, proksime de ties koro. 




Maldekstra 

ŝultro 

Kapo 


2. Kiam sur la ĉerko aperas religia simbolo, ekz. krueo, stelo de 
Davido, kreskanta luno, ktp, la esperanto-flago ne devas kovri tiun 
simbolon. Oni devas meti tiam la flagon sur la ĉerko ĉi-maniere: 



^ • La Esperanto-flago devas kovri 

nenian religian simbolon. 

• Nenia religia simbolo devas esti 
lokigita sur la Esperanto-flago. 

• La Esperanto-flago ne devas 
tuŝi la plankon. 

3. La flago neniam devas esti ligita al ĉerko per zonoj, ŝnuroj aŭ pere 
de kia ajn alia ligilo, la flago devas kovri la ĉerkon libere kaj ĝi neniam 
tuŝos teron aŭ plankon. 

4. Se la ĉerko estas enterigita, antaŭ ol ĵeti teron sur la ĉerkon oni 
devos demeti la flagon, ĉar, kel dirite, ĝi ne devas tuŝi la teron. Male, 
se la ĉerko estas lokigita ĉe niĉo aŭ ĉe enmura tombo, la flago povas 
kovri tie la ĉerkon. 

5. Oni devos eviti meti nigran (aŭ ali-koloran) funebran krepon sur la 
flago kovranta la ĉerkon. Tamen, oni povas fiksi tiun krepon sur 
apudaj starigitaj flagoj. 



Ne, duon-hisigita kun krepo 
aŭ ene de fermita loko 

La Angulo de la blazonoj: 
Ekvadoro 



Ekvadoro, kune kun Venezuelo, Kolombio kaj Panamo, estis 
teritorio de la iama Granda Kolombio, ŝtato kiu nur sukcesis travivi de 
la jaro 1822 ĝis 1830, post la sendependenca milito de la hispanaj 
kolonioj en Ameriko kontraŭ la metropolo. La flago de tiu Granda 
Kolombio estis preskaŭ tute simila al tiuj de Venezuelo, Kolombio kaj 
Ekvadoro (tri horizontalaj strioj flava, blua kaj ruĝa), do, por distingi 
ĉiuj flagon, estis necese aperigi sur ili aliajn elementojn, kiel steloj sur 
la venezuela flago aŭ la nacia blazono sur tiu de Ekvadoro. 



Sur la blazono de Ekvadoro estas eble vidi jenajn elementojn 
kun ĉi tiuj signifoj: 

Kondoro: ĉi tiu granda birdo prezidas kaj protektas la tutan 
blazonon. La kondoro vivas en montaro Andoj kaj apude, tio 
estas ekde Kolombio ĝis Patagonio en Argentino, kompreneble 
ankaŭ en Ekvadoro. Ĉe la blazono ĝi reprezentas potencon kaj 
kuraĝon. Kiel dirite, temas pri la plej granda birdo fluganta en 
Ameriko, kies enverguro povas ampleksi ĝis 3,2 metroj. Gi 
estas reprezentata ekfluganta kun flugiloj malfermitaj. 



Meze de la blazono aperas 
pejzaĝo. Supren brilas la suno, 
simbolo de la inkaa kulturo de la 
pra-kolomba Ekvadoro. La suno 
aperas ene de bendo kaj meze de 
la zodiakaj signoj Ŝafo, Taŭro, 
Ĝemeloj kaj Kankro. Ili 
reprezentas la monatojn de marto 
ĝis junio, daŭro de la ekvadora 
liberala revolucio de la jaro 1845. 
Ĉe la pejzaĝo aperas ankaŭ la 
vulkano Ĉimborazo, el kiuj 
etemaj neĝoj naskiĝas la rivero 
Gŭajazo. Sur la rivero navigas 
vaporŝipo omamita kun la koloroj 
de la ekvadora flago kaj ĝi 
transportas la simbolon de la dio 
Merkuro, reprezentanta la 
komercon. 

• Flanke videblas kvar naciaj flagoj de la respubliko. Dekstrei' 
inter la du flagoj, aperas branĉo de palmo, simbolo de la 
martiroj kiuj luktis favore al la sendependiĝo. Maldekstren 
branĉo de laŭro reprezentanta la venkon. 




• Sube de la blazono aperas bastonfasko. En la antikva Romio 
temis pri simbolo de la liktoroj, kiuj reprezentas la respublikan 
staton de Ekvadoro. 

Mallo nggj Informoj pri la Asocio 
V.E.N.T.O. 

Estimataj veksilologiaj amikoj, jam estas tempo oficialigi la 
asocion. Do, ni informas al vi pri la agad-plano plenumota dum la 
venontaj monatoj por atingi tion kaj kompreneble, ĉiuj estas invitataj 
ĉefroli kaj kunlabori en ĉi tiu bela projekto. Jen plenumotaj paŝoj: 

1) Post kelkaj semajnoj jam estos preta la projekto pri statuto 
de la asocio VENTO, ellaborota de nia hispana samideano 
Alejandro Burgos Escalante. La statuto estos redaktata laŭ 
la hispana leĝaro, pro la fakto, ke la plejmulto el la 
iniciantoj de ĉi tiu ideo fondi veksilologian asocion loĝas 
en Hispanio. Malgraŭ la hispaneco de la plenumota leĝaro 
pri asocioj, VENTO estos internacia asocio. 

2) Post la diskonigo de la projekto, ĉefe pere de la telegram- 
grupo “Flagoj” kaj la sendo de informoj al ĉiuj interesitoj, 
ĉiuj rajtos proponi modifojn al tiu projekto de statuto. Post 
komuna akordo oni registros la asocion en Hispanio. 

3) Post la oficiala registro oni organizos komunan renkonton 
de ĉiuj interesitoj aparteni al la asocio pere de skajpo aŭ 
alia simila komunikilo. 

4) La celo de la asocio estos priesplori veksilologiajn aferojn 
kaj publikigi ilin en la internacia lingvo Esperanto, kaj pere 
de nia revuo VENTO kaj per specifaj publikigaĵoj (presitaj 
libroj en sur interreto) pri veksilologio. 

5) La asocio petos sian aliĝon al FIAV {Federation 
Intemationale des Associations Vexillologiques -Internacia 

6) Federacio de Veksilologiaj Asocioj) kiel plenrajta asocicn^™ 
Nuntempe apartenas al tiu internacia federacio 49 asocioj. ^ 


7) Aligi VENTO-n al UEA kiel fakan asocion pri 
veksilologio. 

Se vi deziras ĉefroli kaj kunlabori en ĉi tiu projekto kontaktu kun 
ni: cordoba @ esperanto. ac Kaj, malgraŭ la fakto, ke ni parolas pri 
asocio, ni petas al vi nenian kotizon. 


Veksilologia terminaro 



Supra flirt^ngulo 


Flirt-bordero 


Suba flirt-angulo 


Laŭ Jaroslav KLEMENT "'Heraldiko, Veksilologio: Terminaro en 

Esperanto” 1979 

Kiel kunlabori kun VENTO: 


Estas bonvenaj ĉiuj kontribuaĵoj al nia revuo. Se Vi interesiĝas pri 
veksilologio, ne hezitu sendi al ni artikolojn, informojn, desegnaĵojn, fotojn, 
ktp. La kontribuaĵoj nepre devas esti redaktitaj en la intemacia lingvo 
Esperanto kaj temi pri veksilologiaj aferoj. Se temas pri blazonoj aŭ ĝenerale 
pri heraldiko, ĉi tiuj simboloj devas aperi ankaŭ ene de flago por tiel 
konsideri, ke ĝi ankaŭ rilatas al veksilologio. 

Sur ĉiu numero ni aperigos unu aŭ kelkajn fotografaĵojn 
senditajn de niaj legantoj. Ĉi tiuj fotografaĵoj devas esti originalaj, tio 
estas, ne povas esti prenitaj el interretaj paĝoj. En tiuj fotografaĵoj 
devas aperi flago(j). La sendanto devas sciigi pri la loko, kaj se eble 
ankaŭ pri la dato de la fotografaĵo. 

Okaze de la sendo de artikolo aŭ informo, la aŭtoro devas eviti 
fari favoraĵn aŭ malfavoraĵn politikaĵn komentojn pri la ŝtato, 
komunumo, regiono aŭ asocio de la flago. Nia revuo estas tute 
neŭtrala rilate politikajn aferojn aŭ movadojn. 

v^ La revuo estas tute senpaga, do, pro la sendo de kontribuaĵo oni 
rievas nenian kontraŭ-pagon. Kompreneble, la aŭtoro raĵtas aperigi 
siaĵn personaĵn datumojn sur la artikolo. 

v^ Memoru, ke niaj elektronika adreso estas: 
cordoba@esperanto.ac kaj nia poŝta adreso: 

Revuo VENTO 

Apartado de Correos 3142 

E-14080 Cordoba (Hispanio) 


VENTO aperas tri-foje en la jaro (aprilo - aŭgusto - decembro). 

Veksilologia humuro 




Proporcioj deflagoj 


1:1 




II 


2:3 

13:15 



1:2 

8:11 
11:28 




.6136891429688-306253616715V2- 118 - 48^/2 (934861968+203326171927^ 


4506606337686 


Notu la adreson de nia revuo: cordoba@esperanto.ac 

La adreso estis afable havigita de Andaluzia Esperanto-Unuiĝo. La 
poŝta adreso daŭras esti valida, jen ĝi: 

Revuo VENTO. Apartado de Correos 3142. E-14080 Cordoba 
(Hispanio). 

Artikoloj, kritikoj kaj kiu ajn kunlaboro estos ĉiam bonvenaj. 

